Sekiro: Shadows Die Twice

Tarina

Peli sijoittuu 1500-luvun Sengoku-ajan Japaniin, jolloin Japanissa oli klaanien välisiä sotia. Päähenkilö on Sudeksi kutsuttu, muinaista Hirata klaania palveleva shinobi, jonka elämäntehtävä on suojella klaanin nuorta prinssi Kuroa. Ashina-vihollisklaani kuitenkin tarvitsee prinssi Kuron itselleen pysyäkseen vallassa, joten Ashina-vihollisklaanin soturit kidnappaavat nuoren prinssin.
Peli alkaa kun eräänä yönä Susi yrittää pelastaa Kuron murtautumalla Ashina-klaanin linnakkeeseen, ja miltei onnistuu tässä kunnes Ashina klaanin prinssi, pelin antagonisti Genichiro Ashina piirittää Suden ja nuoren Kuron kesken näiden pakoyrityksen. Tästä seuraa Suden ja Genichiron välinen miekkailu, joka päättyy siihen, että Susi menettää vasemman kätensä ja kuolee, samalla kun Genichiro nappaa prinssi Kuron kiinni ja vie tämän takaisin Ashina-klaanin linnakkeeseen. Tilanteen sivusta nähnyt puuveistäjänä tunnettu buddhalainen munkki raahaa Suden ruumiin pyhälle temppelille, mutta kun hän siunaa Suden ruumiin, Suden elintoiminnot yllättäen palaavat. Täten buddhalainen munkki rakentaa puusta hänen menetetyn vasemman kätensä tilalle käsiproteesin. Kun Susi lopulta herää, munkki kertoo hänelle että hän on todennäköisesti herännyt takaisin henkiin siunatun, pyhän veren takia, jonka Susi on mysteerisesti saanut itselleen. Tämä pyhän veren takia Susi herää aina takaisin henkiin rukouskivelle, kun hän kuolee. 
Siunauksen saattamana Susi lähtee vaaralliselle matkalle etsimään prinssi Kuroa Ashinan valtakunnasta, josta hän yrittää pelastaa prinssin hinnalla millä hyvänsä, mutta matkan aikana hän saa tietää että tämä siunaus on samalla myös kirous, sekä uhraus. Siunauksen takia Susi nimittäin levittää matkansa aikana dragonrotiksi (suom. lohikäärmeiden homeeksi) kutsuttua tappavaa sairautta, ja tämä sairaus leviää sitä pahemmin ja tappavammin, mitä useampia kertoja Susi kuolee. Täten Suden on uhrattava kaikki ympärillään olevat ihmiset pelastaakseen prinssi.
Kun Susi tappaa matkan aikana Ashina klaanin hevosjoukkojen komentaja Gyoubu Oniwan Ashinan linnakkeen porteilla, hän saa liikanimekseen "Sekiro", joka tarkoittaa yksikätistä sutta.

Pelaaminen

Peli on toimintaseikkailupeli, joka yhdistää toimintaroolipelien, ja hiiviskelypelien elementtejä. Pelaajan on mahdollista olla vihollisilta piilossa tai hiiviskellä vihollisten ohitse. Vihollisilta voi saada esineitä sekä kartuttaa taitopisteitä, joilla voi lisätä päähenkilön kykyjä.  
Pelaajan on myös mahdollista löytää kultaa, jonka avulla käydä kauppaa kauppiaiden kanssa. Maailman tutkiminen on isossa osassa peliä, koska peli sisältää piilotettuja alueita ja kulkureittejä. Pelaaja voi vakoilla, salakuunnella vihollisten puheita ja lukea esineissä olevia vihjeitä löytääkseen maailmaan piilotettuja salaisuuksia, sekä oppiakseen vihollisten heikkouksia. 
Pelissä ei ole hahmon muokkaamista kuten niin sanotussa Souls-sarjassa. Peli on täysin yksinpelattava eikä pelissä ole verkkopeliominaisuutta.
Pelin taisteluissa keskeisenä ominaisuutena on peliä varten kehitetty asentomekaniikka (engl. posture), jossa sekä päähenkilöllä että vihollisilla on tietty raja iskujen torjumisyrityksille. Mikäli hahmon asento loppuu kesken taistelun, on silloin mahdollista tehdä "asennon murtaminen" (engl. posture break), joka pudottaa henkilön tasapainosta ja sallii tehdä kuoliniskun (engl. deathblow). Vihollisten tekemiä iskuja voi torjua sivuun (engl. parry) ajoittamalla torjumisen tarkasti, jolloin vastustajan asento murtuu nopeammin.
Jotkut viholliset pystyvät tekemään erikoisiskuja, jolloin näytölle ilmestyy "vaara" merkki, joka varoittaa tulevasta erikoisiskusta. Tällaisia iskuja ovat matalat iskut, pisto ja lävistys iskut, sekä kiinniotto, ja paini-iskut. Näitä iskuja ei voi torjua normaalein menetelmin, vaan ne vaativat pelaajalta erityis reaktioita. Mataliin iskuihin on tarkoitus vastata loikkaamalla iskun ylitse. Pisto ja lävistys iskuihin on mahdollista vastata, joko tekemällä sivuttais loikka, tai sitten tekemällä niin kutsuttu "Mikiri torjunta". Mikäli Mikiri torjunta onnistuu täydellisesti, Sekiro potkaisee vihollisen aseen syrjään, mutta tämä on huomattavasti haastavempaa kun normaali torjunta. Jos vihollinen yrittää ottaa Sekirosta kiinni, tai yrittää käyttää pelaajaan paini-otetta, pelaaja ei pysty mitenkään torjua tällaista iskua, vaan pelaajan täytyy väistää tällainen isku kokonaan. 
Pelaaja voi käyttää päähenkilön omia erikoisiskuja ja taktiikoita käyttämällä tämän käsiproteesia, johon on kytketty monenlaisia aseita ja työkaluja. Käsiproteesin avulla on muun muassa mahdollista käyttää koukkuvaijeria, jonka avulla päähenkilö voi kiipeillä korkeille paikoille, heittää vihollisia päin kipinöivää ruutia, joka lamauttaa vihollisten näkökyvyn ja ajaa eläintyyppiset viholliset paniikkiin, tai sitten esimerkiksi käyttää proteesiin kiinnitettyä taiteltavaa kilpeä, joka tehostaa hetkellisesti päähenkilön asentoa. Pelaaja voi löytää uusia käsiproteesiaseita ja työkaluja tutkimalla pelin maailmaa. Proteesin ominaisuuksien käyttö vaatii pyhitettyjä merkkejä, joita on kerralla rajallisesti käytettävissä.
Pelaajan on myös mahdollista tehdä paljon vahinkoa vihollisiin silloin kun he eivät ole tiedostaneet päähenkilön läsnäoloa, muun muassa lähestymällä vihollisia takaa ja tappamalla nämä ennenkuin ne huomaavat tai ehtivät hälyttää päähenkilön olevan lähellä. 
Päähenkilö voi palata henkiin kerran ennen varsinaista kuolemaa. Ensimmäisen kuoleman jälkeen viholliset eivät kiinnitä enää huomiota päähenkilöön, jolloin pelaajalla on uusi tilaisuus pysyä piilossa. Ensimmäisen kuoleman jälkeen pelaaja voi valita palaako henkiin samalla paikalla vai lepopaikalla. Toisen kuoleman jälkeen päähenkilö palaa lepopaikalle. Jatkuvasti henkiin herääminen aiheuttaa dragonrot-sairauden pahenemisen.
Kun pelaajan hahmo kuolee, hän yleensä menettää puolet kantamastaan kullasta sekä kykypisteistä. Tämän voi estää kun on olemassa prosenteilla mitattu mahdollisuus saada "unseen aidiksi" (suom. näkymättömäksi avuksi) kutsuttua apua, joka vähentää pelaajan menettämien resurssien määrää. Mikäli pelaaja kuolee harvoin, dragonrot-sairaus on lievempi. Dragonrot-sairaus voi levitä pelaajan kohtaamiin henkilöihin sitä herkemmin mitä syvempi sairaus päähenkilöllä on. Dragonrot-sairauden leviäminen vähentää pelaajan saamaa apua ja voi rajoittaa tehtävien saamista sekä läpäisyä.

Vastaanotto

Peli on saanut Muropaketin arvostelussa 4/5 tähteä. Steamissa peli on saanut pelaajilta positiivisen vastaanoton.